1989D0471 — DA — 04.10.2011 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 14. juli 1989

om godkendelse af metoder til klassificering af svinekroppe i Tyskland

(Kun den tyske udgave er autentisk)

(89/471/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød ( 1 ), senest ændret ved forordning (EØF) nr. 1249/89 ( 2 ), særlig artikel 4, stk. 6,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe ( 3 ), ændret ved forordning (EØF) nr. 3530/86 ( 4 ), særlig artikel 5, stk. 2, og

ud fra følgende betragtninger:

I artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele; kun klassificeringsmetoder med en vis maksimal tolerance for statistiske beregningsfejl kan godkendes; denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe ( 5 );

metoder til klassificering af svinekroppe er blevet godkendt for Tysklands vedkommende ved Kommissionens beslutning 87/43/EØF ( 6 );

anvendelsen af dem har vist, at det er vanskeligt at sammenligne de tre godkendte metoder;

Tyskland har, for at forbedre markedets gennemsigtighed, anmodet Kommissionen om i princippet at godkende anvendelsen af en enkelt metode på sit territorium, der består i fastlæggelse af målestederne og én enkelt formel til bestemmelse af indholdet af magert kød, og har med dette formål for øje meddelt de enkeltheder, der kræves efter artikel 3 i forordning (EØF) nr. 2967/85; en gennemgang af anmodningen har vist, at de betingelser, der stilles for godkendelse af nævnte metode, er opfyldt;

den metode, der skal godkendes, er imidlertid, for så vidt angår udførelse af målingerne, baseret på anvendelsen af et apparat, »Ultrasound-Scanner« (»SSD 256«), der i praksis ikke kan anvendes på slagterierne i almindelighed; anvendelsen af andre apparater til klassificering af svinekroppe bør derfor godkendes med forbehold for kontrol fra Kommissionens side, såfremt apparaterne har bestået en kalibreringsprøve, der udviser resultater, der, hvad angår måleværdier for beregnet procentandel af magert kød, svarer til dem, der er opnået ved hjælp af »Ultrasound-Scanner« (SSD 256);

det er endvidere vigtigt at beholde en forenklet metode for de små slagterier, der ikke er i stand til at bære investeringsomkostningerne forårsaget af ovenfor nævnte metode; af denne grund bør den såkaldte »Zwei-Punkt-Meßverfahren« (»ZP«) indtil videre bibeholdes, men dens anvendelse bør begrænses til slagterier, hvor slagtningerne ikke overstiger et nærmere bestemt antal;

for klarhedens skyld bør der vedtages en ny beslutning, der omfatter begge metoder; Kommissionens beslutning 87/43/EØF bør derfor ophæves;

ingen ændring af apparat eller metode kan tillades undtagen ved en kommissionsbeslutning vedtaget i lyset af erfaringerne; denne godkendelse kan derfor tilbagekaldes;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød —

VEDTAGET FØLGENDE BESLUTNING: